LUI 



kraftigere Skud, omtrent hvor den saaes 1896. Helt uventet er der i 

 Aar tillige kommet en Klynge frem med 11 Skud paa Hasselens anden 

 Side 2 Alen og 7 Tommer fra de 2 førstnævnte Skud, uden — saavidt 

 jeg kan se — at høre til disse, men antagelig dog af Frø fra den 

 samme Udsæd 1880. — De første blomstrende Skud fra denne viste sig, 

 som meddelt, 15 Aar efter, og der synes saaledes ikke at kunne være 

 blomstrende Planter efter dem ved Selvsaaning i Aar. 



Medens Orobanche elatior er udebleven her i Haven, efter de 

 fremkomne Planters Ødelæggelse af Snegle, før de satte modent Frø, 

 kommer nu Orobanche Hederæ ikke skiftevis hvert 2det, men hvert 

 Aar frem paa Vedbend ved min Bolig, og i stort Antal. Orob. coerulea, 

 der efter Udsæden i 1893 paa Artemisia campestris og paa Achillea 

 Millefolium, først viste sig i Sommeren 1896 og kun paa en Achillea- 

 Tue i min Have, gjenkom paa samme i et Antal af 5—6 Stykker i 

 Juni 1897. Jeg lod alle Planterne forblive til Selvsaaning paa Stedet, 

 der havde vist sig saa heldigt for dem, og saaede kun noget Frø fra 

 dem til yderligere Iagttagelse, baade paa Achillea Millefolium og paa 

 Artemisia campestris, der voxe paa Grønningen med Flagstangen ved 

 min Bolig. 



Odense, den 6. Maj 1898. Th. Schiøtz. 



Taraxacum lævigatum (Willd.) DG. 



Paa en Exkursion ved Jonstrup Søndersø i Forsommeren 1894 

 fandt jeg en Taraxacum, der syntes at danne en Overgang mellem T. 

 vulgare (Link.) og T.paludosum (Scop.), og da begge disse to fandtes i 

 dens Nærhed, laa det nær at anse den for en Bastard ; men ved Under- 

 søgelse af dens Støvkorn, der fandtes at være fuldstændig normale, blev 

 denne Antagelse dog ikke rimelig. Jeg fik senere ikke nærmere Lejlig- 

 hed til at gaa ind paa Sagen før i Forsommeren 1896, da jeg igjen 

 iagttog denne Form i rigelig Mængde ved Lyngby sammen med T. vul- 

 gare, og paa en Exkursion derfra over Bagsværd og gjennem Hare- 

 skovene til Jonstrup og Maaløv fandt jeg den hele Vejen sammen med 

 T. vulgare om end i ringere Mængde end denne. Ifølge P. Ascherson : 

 Fl. v. Brandenburg maa jeg antage, at der maa tillægges denne Plante 

 Navnet T. lævigatum (Willd.) DG. Den kan kjendes paa de ydre Kurv- 

 dækblade, der ere ægformede eller æglancetformede , opret udstaaende 

 eller løst tiltrykte (ægformede og tæt tiltrykte hos T.paludosum, lancet- 

 formede og tilbagebøjede hos T. vulgare). Kurvenes Størrelse er omtrent 

 som hos T. vulgare , men Blomsterne ere større og blegere og færre i 

 Kurvene, og Skafterne ere i Reglen svagere. Griflerne ere mere oliven- 

 grønne og Frugterne noget større end hos T. vulgare. Bladene synes i 

 Reglen at være noget mindre indskaarne end hos T. vulgare, saaledes 

 at Bladets ydre Del er bred og but. 



I botanisk Museums danske Herbarium har jeg kun fundet ét 

 Exemplar af denne Taraxacum, det er samlet ved Ranum af afd. Th. 

 Jensen og af ham opfattet som en Mellemform mellem T. vulgare og 

 T.paludosum. Formodentlig vil det vise sig, at den findes paa mange 



